|  |
| --- |
| **Anlegg - Solbergbakken** |
| Av Jens Mundal  |
| Allerede i **1886** begynte arbeidene med å anlegge en hoppbakke Solbergbakken og 29. januar 1888 ble det første skirenn arrangert der. Rennet besto av 12 km langrenn og deretter hopprenn.Frem til midten av 1930-årene var Solbergrennene en av de mest tradisjonsrike og viktige skikonkurranser i Norge. Solbergbakken var i denne perioden en av landets beste bakker og det var alltid topp deltagelse. En tid var den også verdens største bakke. I **1900** var det hele **5000 tilskuere** på hopprennet og det ble da satt **”verdensrekord**” på 35,5 m og denne rekorden hold seg i mange år.I **1901** ble A/S Solbergbakken stiftet med det formål å få eiendomsretten til området og samm**e år ble 20 måls areal på Solberg kjøp for kr 5.500,-.**I **1910** fylte klubben 25 år og rennet fikk da tildelt kongpokalen. Vi har bilde av kong Haakon, Dronning Maud og Kronprins Olav som da var til stede som tilskuere.I **1916** ble A/S Solbergbakken oppløst og samtidig ble dets eiendom overdratt til Bærums Skiklub. Den dag i dag er vi eier av dette området som nå er regulert til LNF område.I **1917** var det en omfattende ombygging av bakken og i 1918 ble det satt en ny bakkerekord på 44 m.**1919** ble det holdt hovedlandsrenn i bakken (datidens NM) og det var da hele 15.000 tilskuere til stede. Kong Haakon VII, dronning Maud og Kronprins Olav var også denne gang til stede. **1923** deltok Kronprins Olav i juniorklassen og ”høstet stor applaus for sine kraftige hopp”.Ved jubileumsrennet i **1935** ble 50-meteren nådd (50 år).Etter krigen var bakken en populær treningsbakke, mens som konkurransebakke kom den etter hvert mer i skyggen av Skuibakken. Det siste store Solbergrennet ble arrangert i **1955** i forbindelse med klubbens 70 års jubileum. Planer om å bygge ut Solbergbakken ytterligere ble det aldri noe av.**I 1977** ble det bygget plastbakke i Solbergbakken. Ti år senere fikk bakken porselensfliser i ovarennet, en gave fra Porsgrund Porselænsfabrik. Videre fikk bakken heis fra sletta og opp til hoppet.Sommeren **1989** fikk bakken nye plastmatter i unnarennet.I hvert av årene 1991 og 1992 ble det arrangert tre sommerrenn i plastbakken.Sommeren **1995** ble det gjort store utbedringsarbeider for å øke sikkerheten og det ble kjørt på masse og planert i terrenget fra hoppet og oppover.I slutten av 1990 årene ble det gitt tippemidler og kommunale midler til å rehabilitere plastbakken. Klubben hadde imidlertid da ikke lenger noen aktive hoppere, og siden de andre hoppklubbene i Bærum ikke var villig til å bistå i å følge opp disse planene, ble disse planer skrinlagt.I stedet ble det i 2002 vedtatt å rive bakken og kommunen har sagt seg villig til å bidra økonomisk til det og søknad om å rive bakken er nå til behandling i kommunen.I 2012 ble det siste av bakken fjernet. |
|   |